CELEX: 62010CA0007
Language: fi
Date: 2012-03-29 00:00:00
Title: Yhdistetyt asiat C-7/10 ja C-9/10: Unionin tuomioistuimen tuomio (ensimmäinen jaosto) 29.3.2012 (Raad van Staten (Alankomaat) esittämät ennakkoratkaisupyynnöt) — Staatssecretaris van Justitie v. Tayfun Kahveci (C-7/10) ja Osman Inan (C-9/10) (ETY:n ja Turkin välinen assosiaatiosopimus — Oleskeluoikeus — Kansalaistetun turkkilaisen työntekijän perheenjäsenet — Turkin kansalaisuuden säilyttäminen — Kansalaistamisen ajankohta)

26.5.2012   
            
            
               FI
            
            
               Euroopan unionin virallinen lehti
            
            
               C 151/3
            
         Unionin tuomioistuimen tuomio (ensimmäinen jaosto) 29.3.2012 (Raad van Staten (Alankomaat) esittämät ennakkoratkaisupyynnöt) — Staatssecretaris van Justitie v. Tayfun Kahveci (C-7/10) ja Osman Inan (C-9/10)
   (Yhdistetyt asiat C-7/10 ja C-9/10) (1)
   
   (ETY:n ja Turkin välinen assosiaatiosopimus - Oleskeluoikeus - Kansalaistetun turkkilaisen työntekijän perheenjäsenet - Turkin kansalaisuuden säilyttäminen - Kansalaistamisen ajankohta)
   2012/C 151/04
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Raad van State
   
      Pääasian asianosaiset
   
   
      Valittaja: Staatssecretaris van Justitie
   
      Vastapuolet: Tayfun Kahveci (C-7/10) ja Osman Inan (C-9/10)
   
      Oikeudenkäynnin kohde
   
   Ennakkoratkaisupyynnöt — Raad van State — Assosiaation kehittämisestä 19.9.1980 tehdyn, Euroopan talousyhteisön ja Turkin välisellä assosiaatiosopimuksella perustetun assosiaationeuvoston päätöksen N:o 1/80 7 artiklan tulkinta — Jäsenvaltion laillisille työmarkkinoille kuuluvan turkkilaisen työntekijän perheenjäsenten oleskeluoikeus — Kansalaistetun turkkilaisen työntekijän, joka on säilyttänyt Turkin kansalaisuutensa, perheenjäsenet — Kansalaistamisen ajankohta
   
      Tuomiolauselma
   
   Assosiaation kehittämisestä 19.9.1980 tehdyn, Euroopan talousyhteisön ja Turkin välisellä assosiaatiosopimuksella perustetun assosiaationeuvoston päätöksen N:o 1/80 7 artiklaa on tulkittava siten, että jäsenvaltion laillisille työmarkkinoille kuuluvan turkkilaisen työntekijän perheenjäsenet voivat vedota mainittuun määräykseen silloinkin, kun kyseinen työntekijä on saanut vastaanottavan jäsenvaltion kansalaisuuden säilyttäen samalla Turkin kansalaisuuden.
   
      (1)  EUVL C 63, 13.3.2010.